Document ID: /roh_data/filtered/fineweb-2-filterrobots_roh.jsonl.gz/55117

L’epidemiolog Marcel Salathé vesa in radi d’argient a l'orizont. Gia l’entschatta da l’onn che vegn, pudessan nus esser uschè lunsch che COVID-19 na saja betg pli mender ch’ina grippa cun quella ch’ins pudess vegnir a frida. Quai ha Marcel Salathé che fa part da la task-force scientifica da la Confederaziun per corona ditg en ina intervista cun la «Sonntags Zeitung».
Blers cas ma cifra stabila
La cifra da novas infecziuns saja cun 400 cas per di considerabla, actualmain dentant stabila. I vesia ora bain. Vinavant ha el ditg ch’il contact tracing funcziunia uss bler meglier ch’anc la stad. I reusseschia adina pli savens da interrumper chadainas d’infecziuns. L'utilisaziun pudess dentant anc esser meglra. Sch'ins dovria l'enviern ina mascrina al plaz da lavur, quai vesian ins lura pli tard. Tenor el na saja la l'unda da contagiun l'enviern betg pli auta, cuntrari, el giaja da quai ora che la situaziun vegnia meglra.